หมาตัดหน้าเก๋ง หักชนฝรั่งคาที่
นั่งร้านก๋วยเตี๋ยว ดวงขาด-เจ็บอีก4,หนุ่มเมืองกรุงซิ่งรถเก๋งพาเพื่อนกับแฟนสาวไปเที่ยวฉลองปีใหม่ที่พัทยา จู่ๆสุนัขวิ่งไล่กัดกันตัดหน้ารถระยะประชิด ตกใจรีบหักหลบทำให้รถเสียหลักพุ่งขึ้นทางเท้าชนกวาดร้านขายก๋วยเตี๋ยวราดหน้า โต๊ะเก้าอี้ข้าวของล้มระเนนระนาด ฝรั่งอังกฤษมานั่งกินก๋วยเตี๋ยวแล้วนั่งคุยกับเจ้าของร้าน รับเคราะห์ศีรษะแตกไปเสียชีวิตที่โรงพยาบาล 1 ศพ มีผู้บาดเจ็บ 4 คน เป็นชาวอังกฤษ เพื่อนผู้ตายซี่โครงเดาะ ที่เหลืออีก 3 คน เป็นสาวเจ้าของร้าน ลูกค้าในร้าน รวมทั้งเพื่อนคนขับรถเก๋งบาดเจ็บเล็กน้อย,รถเก๋งหักหลบสุนัขไล่กัดกัน พุ่งชนร้านขายก๋วยเตี๋ยวราดหน้ามีผู้เสียชีวิตและบาดเจ็บรายนี้ เปิดเผยเมื่อเวลา 00.05 น. วันที่ 29 ธ.ค. ร.ต.อ.ปรัชญา ปั้นประณต รอง สว. (สอบสวน) สภ.เมืองชลบุรี รับแจ้งเหตุรถยนต์พุ่งชนร้านขายก๋วยเตี๋ยวราดหน้า พาต้า บนทางเท้าหน้าร้านเซเว่นอีเลฟเว่น เลขที่ 844/105 ปากซอยอินทรวราคม ถนนสุขุมวิท ต.บางปลาสร้อย มีผู้บาดเจ็บหลายราย พร้อมเจ้าหน้าที่กู้ภัยมูลนิธิธรรมรัศมีมณีรัตน์ไปสอบสวนและให้ความช่วยเหลือผู้บาดเจ็บ,พบรถเก๋งโปรตรอนรุ่นเชอรี่สีดำ ทะเบียน ฎฐ 387 กรุงเทพมหานคร ขึ้นไปอยู่บนทางเท้าทั้งคัน หน้ารถชนอัดติดกับรถเข็นร้านขายก๋วยเตี๋ยวราดหน้าพาต้า โต๊ะเก้าอี้ถ้วยชาม รวมทั้งข้าวของในร้านพังเสียหายเกลื่อน เสาป้ายร้านเซเว่นอีเลฟเว่นที่อยู่ใกล้กันถูกชนหัก พบคนเจ็บ 2 คน นอนแน่นิ่งอยู่บนทางเท้า ทราบชื่อนายแอนโทนี วอลเดน อายุ 61 ปี สัญชาติอังกฤษ บาดเจ็บซี่โครงเดาะ กับนายแชมเบอร์ส ราล์ฟ อายุ 68 ปี เพื่อนสัญชาติเดียวกัน ศีรษะแตกมีรอยฟกช้ำตามร่างกายหลายแห่ง เจ้าหน้าที่รถกู้ชีพ รพ.ชลบุรี และเจ้าหน้าที่กู้ภัย ช่วยกันปั๊มหัวใจแล้วนำส่ง รพ.ชลบุรี แต่นายแชมเบอร์สเสียชีวิตในเวลาต่อมา,นอกจากนี้ ยังมีผู้ได้รับบาดเจ็บเล็กน้อยถูกนำส่ง รพ.ชลบุรี ไปก่อนแล้วจำนวน 3 คน ชื่อ น.ส.พรพรรณ คันธเจริญ อายุ 50 ปี เจ้าของร้านขายก๋วยเตี๋ยวราดหน้า อยู่บ้านเลขที่ 25/49 ซอย 9 หลังเพชรสยาม หมู่ 2 ต.บ้านสวน อ.เมือง จ.ชลบุรี ถูกรถเข็นขายก๋วยเตี๋ยวกระแทกลำตัว นายธีรภัทร เอี่ยมลออ อายุ 18 ปี ลูกค้าร้านดังกล่าว ถูกรถเก๋งคันดังกล่าวชน และนายกมลวัฒน์ เก่งกล้า อายุ 24 ปี ซึ่งโดยสารมากับรถเก๋ง บาดเจ็บที่ใบหน้าและหน้าอก ส่วนคนขับรถเก๋งชื่อนายไพฑูรย์ พวงเงิน อายุ 24 ปี อยู่บ้านเลขที่ 40/1 หมู่ 5 แขวงคู้ฝั่งเหนือ เขตหนองจอก กรุงเทพมหานคร กับแฟนสาว ทั้งคู่ไม่ได้รับบาดเจ็บ ยืนรออยู่ในที่เกิดเหตุ,สอบสวนนายไพฑูรย์ คนขับรถเก๋งต้นเหตุ ให้การว่า ขับรถพานายกมลวัฒน์ คนเจ็บ และแฟนสาว รวม 3 คน มาจากกรุงเทพฯตั้งใจจะไปเที่ยวฉลองปีใหม่กันที่เมืองพัทยา กระทั่งก่อนถึงที่เกิดเหตุมีสุนัขไล่กัดกันวิ่งตัดหน้ากระชั้นชิด ทำให้ตกใจหักพวงมาลัยหลบจนรถเสียหลักแฉลบปีนขึ้นทางเข้าชนเสาป้ายร้านเซเว่นฯ และชนกวาดร้าน ก๋วยเตี๋ยวราดหน้า ทำให้มีผู้เสียชีวิต 1 ศพ และบาดเจ็บรวม 4 คน คุมตัวดำเนินคดีในข้อหาขับรถประมาทเป็นเหตุให้มีผู้เสียชีวิตและบาดเจ็บ,ด้านนายสมศักดิ์ ควงการ อายุ 36 ปี สามีเจ้าของร้านขายก๋วยเตี๋ยวราดหน้า เปิดเผยว่า นายโทนี และนายแชมเบอร์ส พักอยู่หอพักสมหวังในซอยอินทรวราคม เป็นลูกค้าขาประจำของร้านจนมีความสนิทสนมนั่งคุยด้วยกันเป็นประจำ ก่อนเกิดเหตุทั้งคู่มานั่งกินก๋วยเตี๋ยวที่ร้านแล้วนั่งคุยกับตนและ น.ส.พรพรรณ ภรรยา แต่ตนลุกที่โต๊ะไปก่อน ส่วน น.ส.พรพรรณลุกไปทำก๋วยเตี๋ยวให้นายธีรภัทร ลูกค้าที่ได้รับบาดเจ็บ จู่ๆรถเก๋งคันดังกล่าวพุ่งปีนทางเท้าชนร้านก๋วยเตี๋ยวพังเสียหาย
หนุ่มเมืองกรุงซิ่งรถเก๋งพาเพื่อนกับแฟนสาวไปเที่ยวฉลองปีใหม่ที่พัทยา จู่ๆสุนัขวิ่งไล่กัดกันตัดหน้ารถระยะประชิด ตกใจรีบหักหลบทำให้รถเสียหลักพุ่งขึ้นทางเท้าชนกวาดร้านขายก๋วยเตี๋ยวราดหน้า โต๊ะเก้าอี้ข้าวของล้มระเนนระนาด 
สภ.เมืองชลบุรี,รถยนต์พุ่งชนร้านก๋วยเตี๋ยว,แชมเบอร์ส ราล์ฟ,ข่าวหน้า1